cyanic-selkie/wikianc huggingface dataset:
Sistem Pengelasan Bahan Kimia Terapeutik Anatomi
ATCvet
Sistem Pengelasan Bahan Kimia Terapeutik Anatomi untuk produk perubatan veterinar (ATCvet) digunakan untuk mengelaskan ubat veterinar. Kod ATCvet boleh dibuat dengan meletakkan huruf Q di hadapan kod ATC kebanyakan ubat manusia. Sebagai contoh, furosemida kegunaan veterinar mempunyai kod QC03CA01.
ATC Herba
Sistem ATC Herba (HATC) ialah pengelasan ATC yang dikhususkan bagi perubatan herba; ia berbeza daripada ATC lazim melalui penerapan 4 digit berbanding 2 di Tahap 5.
Bulang, Batam
Bulang merupakan sebuah kecamatan di Kota Batam, Kepulauan Riau, Indonesia yang terdiri dari 6 kelurahan dengan pusat Kecamatan berada di Pulau Bulang Lintang:
Mazraeh-ye Najafabad-e Bazud
Mazraeh-ye Najafabad-e Bazud merupakan sebuah kawasan yang terletak di Iran.
Kuasar
thumb|300x300px|Gambaran pelukis mengenai cakera akresi ULAS J1120+0641, sebuah kuasar berjarak jauk yang dikuasai oleh sebuah lohong hitam dengan jisim seberat dua bilion kali Matahari. Kredit: ESO/M. Kornmesser Kuasar ialah sebuah nukleus galaksi aktif yang sangat tinggi kekilauan nya. Ia terdiri daripada sebuah lohong hitam supermasif dikelilingi oleh sebuah cakera akresi gas yang mengorbitnya. Apabila gas dari cakera tersebut jatuh ke dalam lohong hitam, tenaga dilepaskan dalam bentuk sinaran elektromagnetik. Nukleus ini mengeluarkan tenaga dalam bentuk spektrum elektromagnet yang dapat dilihat melalui jarak gelombang radio, inframerah, cahaya yang dilihat, ultraungu serta sinar X bergelombang panjang. Kuasar-kuasar yang paling kuat dijumpai mempunyai kekilauan melebihi 1041 Watt iaitu ribuan kali lebih besar daripada kekilauan galaksi besar seperti Bima Sakti.
Perkataan "kuasar" merupakan pinjaman istilah bahasa Inggeris iaitu "quasar" yang dipendekkan daripada quasi-stellar radio source ("sumber radio seakan-akan bintang") kerana kuasar dikenal pasti asalnya sebagai sumber pelepasan gelombang radio dan rupanya seakan-akan bintang apabila diambil imejnya pada jarak gelombang cahaya yang boleh dilihat. Gambar kuasar berlerai tinggi seperti yang ditangkap dari Teleskop Angkasa Hubble terutamanya telah menunjukkan bahawa kuasar terjadi di pusat-pusat galaksi, dan sesetengah galaksi yang bertindak sebagai perumah kuasar ini merupakan galaksi yang kuat berinteraksi atau bergabung antara satu sama lain.
Sifat
thumb| Imej sinar X kuasar PKS 1127-145, sumber [[sinar X serta cahaya boleh dilihat yang berkilauan tinggi sejauh 10 billion tahun cahaya dari Bumi; ditangkap oleh Observatori Chandra bertarikh 28 Mei 2000 dengan instrumen ACIS.]]
Walaupun kuasar tampak samar apabila dilihat dari Bumi, ia dapat dilihat dari jarak yang sangat jauh kerana sifatnya sebagai objek paling bercahaya di alam semesta yang diketahui. Kuasar yang paling terang di langit ialah 3C 273 dalam buruj Virgo. Ia telah rata-rata jelas sebesar 12.8 (terangnya dapat dilihat melalui teleskop amatur bersaiz sederhana), tapi ia mempunyai magnitud mutlak sebanyak -26.7. Dengan jarak sebanyak 33 tahun cahaya, objek ini bersinar di langit seterang cahaya Matahari. Oleh itu, kekilauan kuasar ini dicatatkan kira-kira 4 trilion (4 x 1012) kali lebih daripada Matahari, atau kira-kira 100 kali daripada jumlah cahaya galaksi besar seperti Bima Sakti.
Peranan dalam sistem rujukan angkasa
Kerana kuasar sangat jauh, terang, dan kecil saiznya, ia berguna sebagai titik rujukan mewujudkan grid ukuran di langit. Sistem Rujukan Angkasa Antarabangsa (ICRS) terbina berdasarkan beratus-ratus sumber radio luar galaksi, kebanyakannya kuasar, yang bertaburan di serata ruang langit. Jarak jauh kuasar-kuasar ini tampaknya tidak berubah-ubah apabila dikesan teknologi Bumi namun kedudukan mereka boleh diukur setepat-tepatnya menggunakan Interferometri Asas Sangat Panjang (VLBI). Kedudukan kebanyakan kuasar ini dikesan dalam jarak 0.001 arcsecond atau lebih, secara magnitudnya lebih tepat daripada yang dilakukan pengukuran optik terbaik.
Masjid Qariah Kundur Hilir
Masjid Qariah Kundur Hilir merupakan sebuah Masjid yang terletak dalam daerah Rembau, Negeri Sembilan, Malaysia. Ia menjadi pusat ibadat bagi masyarakat setempat.
Latar belakang
Masjid Qariah Kundur Hilir terletak di kedudukan Latitud 2 darjah, 30 minit, 45.9 saat Utara dan Longitud 102 darjah, 2 minit, 17.1 saat Timur. Arah kiblatnya adalah pada 292 darjah, 46minit, 43.5 saat.
Məzrə, Jabrayil
Məzrə merupakan sebuah kampung yang terletak di daerah Jabrayil, Azerbaijan.
Hosur
Hosur ialah sebuah bandar dan perbandaran dalam daerah Dharmapuri di negeri Tamil Nadu, India.
Demografik 2001
Menurut bancian India pada tahun 2001, Hosur memiliki bilangan penduduk seramai 84,314. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.
Pendidikan 2001
Menurut bancian India pada tahun 2001 Hosur memiliki kadar pendidikan (kebolehan membaca) 75%, melebihi kadar purata kebangsaan 59.5%; dengan 56% lelaki dan 44% wanita mampu membaca. 13% dari populasi berusia di bawah 6 tahun. (2001)
Villemomble
ialah komun di timurlaut Paris Perancis.
Derryhale
Derryhale merupakan sebuah bandar dan kampung yang terletak di Ireland Utara, United Kingdom.
Villepinte, Seine-Saint-Denis
Villepinte ialah komun di timurlaut Paris Perancis.
Taufan (filem)
Ringkasan
Mengisahkan Fatimah (Zaiton) yang digelar anak taufan kerana dilahirkan ketika ribut taufan membadai kampungnya. Ibunya telah meninggal dunia semasa dia berusia 8 tahun. Selang beberapa tahun, Fatimah sudah dewasa. Ayah Fatimah, Ismail (Mustarjo) seorang nelayan sering jatuh sakit dan ini merungsingkan keadaan didalam urusan mencari nafkah keluarga. Hasrat ayahnya sebelum dijemput Ilahi, dia mengharapkan agar Fatimah berkahwin dengan Amir (Ahmad Mahmud). Ibu Amir (Saamah) juga berkenan menerima Fatimah sebagai menantunya.
Sementara itu, Hamid (Salleh Kamil) merupakan orang kaya dan gemar menindas orang kampung yang hidupnya susah dan miskin. Setiap orang nelayan akan menjual hasil tangkapan kepada Hamid. Tetapi Hamid mengambil dengan harga yang terlalu rendah. Hamid seorang yang angkuh. Fatimah memerlukan sedikit wang untuk membantu ayahnya dengan menjual hasil tangkapan ikan ayahnya. Tetapi Hamid telah memberikan wang tanpa membeli ikan dari Fatimah. Hamid teringin untuk memperisterikan Fatimah tetapi cintanya ditolak oleh Fatimah kerana hatinya telah berpaut pada Amir dan akan berkahwin tidak lama lagi. Hamid sangat kecewa.
Pada suatu hari, seorang rakan nelayan mereka, Yusof telah terkorban selepas mengambil beberapa biji mutiara di dasar laut yang dianggap berpuaka. Sementara itu, Hamid dan rakan - rakannya telah berpakat untuk membalas dendam terhadap Amir. Amir telah bergaduh dengan Omar (Omar Suwita) dan Ali (Ali Fiji). Pada mulanya mereka berdua ingin mencederakan Amir tetapi berlaku sebaliknya. Ismail pula semakin tenat, Ismail dijangkiti penyakit keracunan darah berkemungkinan leukemia mengikut pengalaman Tok Penghulu. Amir telah bernekad untuk pergi ke dasar laut untuk mengutip mutiara kerana ingin membantu ayah Fatimah. Dengan mutiara itu, Amir akan memperoleh banyak wang. Dengan wang itu ia dapat membantu Ismail. Keesokkan harinya, Dollah telah terkorban kerana dibaham ikan jerung selepas dia pergi ke tengah lautan tersebut untuk mencari mutiara. Mengikut ramalan Tok Penghulu (Nyak Osman) dasar laut tersebut dijaga oleh bidadari laut dan hanya orang yang tamak sahaja akan menjadi korban disitu.
Mengikut pengalaman Tok Penghulu semasa muda, dia pernah menyelam di dasar laut. Dia terlalu asyik memerhatikan alam di lautan amat berbeza dengan alam di darat. Undang - undang di dasar laut banyak pantang larangnya. Yang kuat akan selamat yang lemah akan terkorban. Hanya mutiara dan ibu mutiara boleh diambil oleh sesiapa sahaja tidak kira lelaki atau perempuan yang penting syaratnya dia mesti seorang yang jujur orangnya. Sementara itu, Salmah (Mariani) telah dicederakan oleh Hamid kerana gurau sendanya. Salmah sangat kecewa. Hamid tidak lagi mempunyai rasa kasih dan sayang terhadap Salmah.
Hamid masih memujuk rayu Fatimah dan dia sanggup laburkan banyak wang demi mambantu Ismail dengan harapan dapat memiliki cinta Fatimah. Fatimah tetap menolaknya. Salmah pula sangat kecewa dan marah terhadap Hamid kerana suaminya sudah membencinya setiap masa. Pada malamnya, Ismail semakin tenat dan Fatimah telah membuat keputusan yang salah. Ketika Hamid telah menghalau Salmah. Fatimah pula tiba dirumah Hamid untuk meminjam wang dan berjanji sanggup menjadi isteri kepada Hamid sebagai balasannya. Keadaan Ismail sudah nazak dan akhirnya Ismail menghembuskan nafasnya terakhir.
Hamid datang berjumpa Fatimah untuk menuntut janjinya yang semalam. Fatimah tidak bersetuju dengan keegoan Hamid. Maka berlakulah pergelutan diantara mereka berdua. Mujurlah adik Fatimah, Aminah (Baby Suriani), sempat memanggil Amir, Amir terus bergelut dengan Hamid. Mujurlah Tok Penghulu berjaya menenangkan keadaan itu. Amir berjanji akan menebus semua hutang Fatimah agar dirinya tidak menjadi jaminan untuk berkahwin dengan Hamid. Amir ditemani Samad (Ahmad C) anak kepada Tok Penghulu untuk menyelam ke dasar laut keesokkan harinya. Setelah seminggu berlalu, Amir dan Samad tidak kembali semula, mereka dipercayai telah mati. Tok Penghulu dan Hamid telah datang berjumpa Fatimah untuk menunaikan janjinya. Fatimah bersetuju untuk berkahwin dengan Hamid pada minggu hadapannya jika Amir masih tidak pulang.
Sementara itu, Amir dan Samad mula menyelam dan memerhatikan ciptaan Ilahi di dasar lautan. Mereka berhati mulia dan tidak melakukan apa jua kerosakan di dasar laut. Manakala Fatimah pula yang tertekan mengambil keputusan untuk membunuh diri mujurlah Aminah sempat menyelamatkan kakaknya. Sementara itu, Amir dan Samad berjaya memperoleh mutiara tunggal di dasar laut. Mereka berdua selamat sehingga ke daratan. Amir telah melunaskan hutang Fatimah kepada Hamid, dengan lebihan wang tersebut, Amir berkahwin dengan Fatimah.
TAMAT
Cat People (filem 1942)
Filem Cat People (1942) merupakan sebuah filem Hitam-Putih yang dikeluarkan di Amerika Syarikat pada tahun 1942. Ia diarah oleh Jacques Tourneur dan merupakan filem dalam genre Mendebarkan-Seram-Misteri.
Filem Cat People (1942) mempunyai tempoh tayangan sepanjang 73 minit.
The Manchurian Candidate (filem 1962)
Filem The Manchurian Candidate (1962) merupakan sebuah filem Hitam-Putih yang dikeluarkan di Amerika Syarikat pada tahun 1962. Ia diarah oleh John Frankenheimer dan merupakan filem dalam genre Political-Mendebarkan-Drama.
Mohd Fazrik bin Ismail
Mohd Fazrik Ismail atau juga dikenali sebagai Boy merupakan salah seorang anggota bagi Kumpulan Scoin, iaitu satu kumpulan penyanyi di Malaysia. Kumpulan Scoin terdiri daripada X orang anggota yang terdiri daripada lelaki kesemuanya.
The Manchurian Candidate (filem 1962)
Filem The Manchurian Candidate (1962) mempunyai tempoh tayangan sepanjang 126 minit.
Pautan luar
]
Mohd Fazrik bin Ismail
NAMA PENUH: Mohd Fazrik Ismail NAMA SAMARAN: Boy PROFESYEN: Artis (bassist) TARIKH LAHIR: 21 6 1980 ZODIAK: Cancer TEMPAT LAHIR: Kuala Lumpur. BIL. ADIK BERADIK: 4 PENDIDIKAN: SPM HOBI: Bersukan dan bermain gitar WARNA KEGEMARAN: Hitam dan biru PAKAIAN KEGEMARAN: Simple tetapi meyakinkan MAKANAN KEGEMARAN: Makanan ibu dan buat sendiri MINUMAN KEGEMARAN: Milo ais PENYANYI PUJAAN: Ziana Zain PELAKON PUJAAN: Azhar Sulaiman TOKOH DIHORMATI: Tuanku Abdul Rahman MUZIK DIGEMARI: Sentimental RANCANGAN TV DIGEMARI: Pi Mai Pi Mai Tang Tu WANITA PILIHAN: Belum ditemui KENANGAN MANIS: Diterima jadi artis rakaman KENANGAN PAHIT: Banyak sampai tak tercerita PRINSIP HIDUP: Biar hidup susah jangan cari masalah CITA-CITA: Ingin berjaya dalam segala bidang
Lubuk Baja, Batam
Lubuk Baja merupakan sebuah kecamatan di Kota Batam, Kepulauan Riau, Indonesia yang terdiri dari 5 kelurahan:
Villetaneuse
ialah komun di timurlaut Paris Perancis.
Suaq Geringgeng, Kluet Utara, Aceh Selatan
Suaq Geringgeng merupakan sebuah gampong yang terletak di kecamatan Kluet Utara, Kabupaten Aceh Selatan, provinsi Aceh, Indonesia.
Sekolah Menengah Kebangsaan Methodist, Tanjong Malim
Alumni
Sekolah Menengah Kebangsaan Methodist atau nama ringkasnya SMK Methodist, merupakan sebuah Sekolah Menengah Kebangsaan yang terletak di Jalan Slim.
Pada 2009, Sekolah Menengah Kebangsaan Methodist memiliki 627 pelajar lelaki dan 610 pelajar perempuan, menjadikan jumlah keseluruhan murid seramai 1237 orang. Ia mempunyai seramai 76 orang guru.2009
Sejarah
Pada awal Januari 2016, pengetua kami merupakan Encik Ganesan. Beliau merupakan seorang pengetua yang tabah dan cekal sepanjang perkhidmatan.
Persatuan Bahasa Inggeris
Merupakan persatuan yang lama wujud di MES dan mempunyai sebuah rekod bersih dalam semua jenis pertandingan dalam negeri Perak.
Persatuan Debat Bahasa Inggeris Ala Parlimen.
Pencapaian yang sangat memberangsangkan serta melahirkan para pendebat yang lebih berkaliber.
Persatuan Sains dan Inovasi
Persatuan yang banyak melibatkan diri dalam pelbagai pertandingan Sains dan para guru di sini berusaha tinggi supaya dapat memajukan persatuan serta dapat menggalakkan penglibatan warga sekolah secara kreatif dan inovatif.
Burgo de Osma-Ciudad de Osma, Soria
Burgo de Osma-Ciudad de Osma merupakan sebuah kawasan perbandaran di Sepanyol di Soria, di komuniti autonomi Castile dan León.
Oraison
Oraison ialah komun di jabatan Alpes-de-Haute-Provence di Provence-Alpes-Côte d'Azur di tenggara Perancis.
Mohammad Jeffrry bin Johari
Mohammad Jeffrry bin Johari atau juga dikenali sebagai Cepot merupakan salah seorang anggota bagi Kumpulan Jinbara, iaitu satu kumpulan penyanyi di Malaysia. Kumpulan Jinbara terdiri daripada 5 orang anggota yang terdiri daripada lelaki kesemuanya.
Monsters, Inc.
Monsters, Inc. ialah sebuah filem animasi komputer diterbitkan oleh Pixar Animation Studios dan ditayangkan ke pawagam oleh Walt Disney Pictures pada tanggal 2 November 2001 di Amerika Syarikat. Filem ini ialah keempat filem animasi Pixar. Ia menjadi kejayaan komersil dan kritik. Susulan kepada filem ini telah diumumkan, dijadualkan ditayangkan pada November 2012.
Eperjeske
Eperjeske merupakan sebuah kampung yang terletak di wilayah Szabolcs-Szatmár-Bereg, timur Hungary.
Pasukan bola sepak kebangsaan Oman
Pasukan bola sepak kebangsaan Oman merupakan pasukan bola sepak yang mewakili Oman di pentas bola sepak antarabangsa. Pasukan ini dikendalikan oleh Persatuan Bola Sepak Oman.
Pasukan Oman tidak pernah layak ke Piala Dunia FIFA tetapi pernah layak ke Piala Asia pada 2004, dan 2007. Pasukan Oman juga layak ke perlawanan akhir Piala Negara Teluk sebanyak tiga kali dan memenangi piala tersebut pada percubaan ketiga.
Skuad semasa
Skuad untuk Kelayakan Piala Dunia FIFA 2018 (AFC)
Persatuan Ahli Farmasi Sistem Kesihatan Amerika
Persatuan Ahli Farmasi Sistem Kesihatan Amerika (American Society of Health-System Pharmacists; ASHP) ialah organisasi profesional yang mewakili ahli farmasi yang berkhidmat sebagai penyedia penjagaan pesakit di hospital, sistem kesihatan, klinik ambulatori dan tetapan penjagaan kesihatan yang lain. Hampir 58,000 ahli organisasi termasuk ahli farmasi, ahli farmasi pelajar dan juruteknik farmasi. ASHP mengekalkan pangkalan data nasional mengenai kekurangan ubat AS yang diterbitkan di laman web mereka.
Tujuan
Matlamat masyarakat adalah untuk menyokong amalan profesional ahli farmasi di hospital dan sistem kesihatan. Di samping itu, masyarakat mendukung agensi kerajaan seperti Pentadbiran Makanan dan Dadah (FDA) dan Pusat Kawalan dan Pencegahan Penyakit (CDC) mengenai isu dasar awam yang berkaitan dengan penggunaan ubat dan kesihatan awam.
Sungai Penakub Kecil
Sungai Penakub Kecil (ejaan lama digayakan sebagai Sungei Penakub Kechil) ialah sebatang sungai di Daerah Mukah, iaitu daerah di negeri Sarawak, Malaysia. Terletak di dalam zon pentadbiran Bahagian Mukah, Sungai Penakub Kecil merupakan anak sungai kepada Batang Mukah. Ia terletak kira-kira 1,200 km ke arah timur dari ibu negara Malaysia, Kuala Lumpur.
Sejarah
Sungei Penakub Kechil merupakan ejaan lapuk bahasa Melayu bagi sungai ini iaitu Sungai Penakup Kecil sebelum tahun 1972.
Ciri-ciri fizikal
Punca sungai bagi Sungai Penakub Kecil terletak di dalam kawasan pertanian pokok kultivar berhampiran dengan kawasan Hutan Simpan Kenyana. Ketinggian sumber bagi Sungai Penakub Kecil ialah di antara 4 and 5 m dari paras laut. Dengan pergerakan sungai ke arah barat daya, Sungai Penakub Kechil bakal direntasi dengan sebatang cabang jalan raya dari Jalan Mukah–Matadeng ke Kampung Tabau. Rentasan ini terletak di dalam kawasan perkampungan Kampung Penakup Indah (atau juga Kampung Penakup Hulu). Tidak jauh dari rentasan itu, Sungai Penakub Kecil bakal membuat pertemuan antara Batang Mukah di ketinggian 2 m dari paras laut. Sungai Penakup Kecil mengalir sepanjang 0.65 km dari peringkat hulu ke peringkat hilir sungai.
Ciri-ciri lembangan
Sungai Penakup Kecil merupakan sebahagian daripada sistem lembangan Batang Mukah. Pemerhatian muka bumi oleh Pentadbiran Aeronautik dan Angkasa Kebangsaan (NASA) mendedahkan bahawa terdapat kira-kira lima ke 25 orang yang mendiami di sekitar kawasan lembah Sungai Penakub Kecil. Kawasan lembah Sungai Penakub Kecil dilitupi dengan kawasan perhutanan, petempatan manusia dan pertanian.
Mohd Nizam bin Mohd Nor
Mohd Nizam bin Mohd Nor atau juga dikenali sebagai Akin merupakan salah seorang anggota bagi Kumpulan Jinbara, iaitu satu kumpulan penyanyi di Malaysia. Kumpulan Jinbara terdiri daripada 5 orang anggota yang terdiri daripada lelaki kesemuanya.
Mukim Kota Batu
Mukim Kota Batu ialah sebuah mukim di Daerah Brunei dan Muara, Brunei. Mukim ini mempunyai penduduk seramai 12,935 orang pada tahun 2016.
Kampung
Kampung-kampung berpenduduk di bawah Mukim Kota Batu adalah seperti berikut:
Stesen Kasumigaseki (Tokyo)
Stesen Kasumigaseki (霞 ヶ 関 駅 Kasumigaseki-eki?) Ialah sebuah stesen kereta bawah tanah di Chiyoda, Tokyo, Jepun, yang dikendalikan oleh pengendali kereta bawah tanah Tokyo Metro Tokyo. Stesen ini terletak di daerah kerajaan Kasumigaseki.
Aliran
Stesen Kasumigaseki telah menyediakan tiga aliran Tokyo Metro yang berikut.
Latar stesen
Platform untuk Aliran Marunouchi yang disediakan untuk dua trek terdiri daripada satu platform pulau dan satu platform sebelah. Sebelah platform pulau ini ditutup oleh pagar. Platform untuk Aliran Hibiya merupakan platform pulau berkhidmat dua trek. Platform untuk Aliran Chiyoda merupakan platform pulau berkhidmat dua trek.
Platform bagi Aliran Chiyoda dan Aliran Marunouchi tidak langsung berhubung, manakala memindahkan penumpang perlu berjalan melalui platform Aliran Hibiya, yang mengambil masa kira-kira lima minit.
Hawker Siddeley Harrier
Hawker Siddeley Harrier GR.1/GR.3 dan AV-8A Harrier merupakan pesawat generasi pertama dari siri-siri pesawat Harrier. Ia merupakan sebuah pesawat penyerang sokongan dekat dan pengawasan pejuang pertama yang memiliki keupayaan V/STOL (Berlepas dan Mendarat Menegak/Dekat), sering kali diberi gelaran jolokan sebagai "jump jet". Harrier merupakan satu-satunya kejayaan rekabentuk pesawat V/STOL daripada banyak rekabentuk serupanya dalam tahun 1960-an.
Pada tahun 1970-an, Harrier telah dipasangkan dengan kelengkapan radar dan menghasilkan pesawat BAE Sea Harrier bagi kegunaan Tentera Udara Diraja. Harrier juga direkabentuk semula secara ekstensif menjadi BAE Harrier II dan AV-8B Harrier II, yang mana dikeluarkan oleh British Aerospace dan McDonnell Douglas.
Perang Salib
Perang Salib merupakan beberapa siri kempen peperangan yang dipengaruhi isu keagamaan dan politik sekitar kurun ke-11 hingga ke-13 Masihi. Kempen peperangan yang direstui oleh pihak Gereja Katolik Rom ini bermula ketika Zaman Pertengahan. Misi asal tentera salib ialah menawan Baitulmuqaddis dan kawasan sekitarnya daripada orang Islam selain daripada matlamat sampingan seperti menawan Kota Constantinople (yang berjaya ditawan semasa Perang Salib Keempat).
Peristilahan
Ungkapan perang salib meminjam terjemah حروب الصليبية datang dari penulisan kontemporari mengenai pergolakan ini terutamanya dalam Al-Kāmil fil-Tārīkh karya Ibn al-Athir dan al-Mukhtaṣar fi Akhbār al-Basyar karya Abu al-Fida' yang menggambarkan askar-askar Kristian mengenakan tanda salib yang suci kepada anutan mereka pada persalinan dan kelengkapan zirah mereka. Penampilan sebegini dilakukan para askar tersebut yang berpendapat bahawa pekerjaan yang mereka lakukan tidak lepas seperti para penziarah ke Tanah Suci Baitulmaqdis (atau Yerusalem, seperti yang digunakan orang Kristian) untuk tujuan ibadah biasa di mana jemaah penziarah mengangkat sumpah yang akan dipenuhi untuk berjaya sampai ke tanah dituju sambil diberikan salib kain yang dijahit pada pakaian mereka untuk tujuan ini; ungkapan yang diberikan untuk pihak ini akhirnya diberikan pada akhir abad ke-12 iaitu crucesignatus—"yang ditandakan salib" dalam bahasa Latin.
Para askar Kristian yang terlibat dalam peperangan-peperangan ini sendirinya tidak pernah menggelarkan diri sedemikian bahkan mengenalkan diri dengan pelbagai istilah termasuklah fideles Sancti Petri "orang yang beriman dengan Santo Petrus" atau milites Christi "tentera al-Masih".
Latar belakang
Perang Salib bertitik tolak daripada pembangunan pesat yang berlaku di Eropah Barat semasa Zaman Pertengahan, serta kemerosotan Empayar Byzantine di timur. Perpecahan Empayar Carolingian pada lewat abad ke-9 dan kestabilan Eropah selepas pengkristianan kaum Viking, Slav, dan Magyar menghasilkan ramai satria yang tidak mempunyai pekerjaan kecuali bergaduh sesama sendiri dan melancarkan keganasan terhadap para petani. Pihak gereja berusaha untuk membendung keganasan ini melalui beberapa gerakan gencatan senjata yang dipanggil Peace and Truce of God yang hampir berjaya. Namun, terdapat segelintir satria terlatih yang masih mahu meluahkan keganasan mereka - kecuali yang berlaku semasa Reconquista di Sepanyol dan negeri Portugis di mana tentera Kristian sibuk memerangi bangsa Moor beragama Islam di Eropah.
thumb|right|180px|Paus [[Urban II di Majlis Clermont sedang memberi ucapan berkobar-kobar untuk mengambil kembali Tanah Suci.]]
Pada 1063, Paus Alexander II telah memberi restu kepada rakyat Kristian di Iberia untuk melancarkan perang terhadap orang Islam dengan kurniaan suatu panji khusus (vexillum sancti Petri) dan serta pemberian pengampunan bagi mereka yang terbunuh sewaktu perang. Rayuan daripada beberapa Maharaja Byzantium yang diancam oleh tentera Seljuk, bermula pada 1074 daripada Maharaja Michael VII kepada Paus Gregorius VII, kepada Maharaja Alexius I Comnenus kepada Paus Urbanus II pada 1095, akhirnya mendapat perhatian Paus Alexander II.
Perang Salib berlaku antaranya untuk menunjukkan ketaatan kuat kepada agama yang bangkit pada abad ke-11 di kalangan orang awam. Salah satu sebab ini terjadi adalah Kontroversi Istiadat Pengurniaan (di mana satria kristian menerima penghargaan dari pihak gereja) yang bermula lebih kurang pada 1075 dan masih berterusan sepanjang Perang Salib Pertama. Perkara ini telah memberi kesan yang sangat mendalam kepada seluruh penganut Kristian sehingga mereka berlumba-lumba untuk menarik sokongan umum, menyebabkan satu pengalaman keagamaan yang dramatik. Hasilnya adalah satu kesedaran spiritual Kristian dan timbulnya minat awam yang kuat terhadap agama. Ini diperkuatkan dengan propaganda keagamaan, dan sokongan untuk Perang Yang Adil untuk merampas semula Tanah Suci termasuk Baitulmuqaddis (di mana berlakunya kematian, kebangkitan semula dan naiknya Nabi Isa ke syurga) dan Antioch (bandar raya Nasrani yang pertama) daripada orang Islam. Semua ini akhirnya dinyatakan dalam sokongan popular massa untuk Perang Salib Pertama sewaktu abad ke-12.
Kehadiran Islam di Tanah Suci kristian telah bermula sejak penaklukan Palestin oleh tentera Islam Arab dalam abad ke-7. Walaupun begitu, orang Islam tidak banyak campur tangan dalam urusan perjalanan jemaah Kristian ke tempat-tempat suci ataupun menganggu keselamatan bihara-bihara dan masyarakat Kristian di Tanah Suci. Orang-orang Eropah di barat juga tidak begitu peduli dengan kehilangan Baitulmuqaddis yang jauh kerana mereka sendiri berhadapan dengan pencerobohan oleh orang Islam dan puak bukan Kristian lain seperti Viking dan Magyar. Bagaimanapun, kejayaan demi kejayaan tentera Islam telah memberi tekanan yang hebat kepada Kristian Ortodoks Timur yang berpusat di Empayar Bizantine.
Perubahan sikap Barat terhadap timur berlaku pada tahun 1009 apabila khalifah Fatimiyyah dari Kaherah iaitu al-Hakim bi-Amr Allah menceroboh serta merosakkan Gereja Makam yang Suci di Baitulmuqaddis. Pengganti al-Hakim membenarkan Empayar Bizantine untuk membina gereja semula tetapi dengan syarat yang ketat, dan jemaah Kristian telah dibenarkan semula untuk melakukan kunjungan suci. Terdapat juga khabar angin disebarkan memgenai kekejaman Muslim terhadap jemaah Kristian. Cerita-cerita ini kemudiannya memainkan peranan penting dalam menyemarak Perang Salib pada abad-abad seterusnya.
Penyebab
Perang Salib Pertama berpunca daripada rayuan Alexius I kepada Paus Urban II meminta tentera upahan menolongnya menyekat kemaraan tentera Islam ke dalam wilayah Empayar Bizantine. Pada 1071, Empayar Bizantine ditumpaskan di Pertempuran Manzikert, dan kekalahan ini menyebabkan Empayar kehilangan kesemua wilayah kecuali kawasan pesisiran Asia Minor (Turki baru). Walaupun Perpecahan Timur-Barat sedang bergolak antara penganut Roman Katolik di Barat dan gereja Yunani Ortodoks di Timur, Alexius I masih mengharapkan sedikit bantuan daripada rakan Kristian yang lain. Jawapan yang diterimanya adalah menggalakkan, Paus telah memanggil satu bala tentera penakluk yang besar bukan sahaja mempertahankan Empayar Byzantine, malah mengambil semula Baitulmuqaddis.
Apabila Perang Salib Pertama mula diseru pada 1095, pemuda-pemuda Kristian di utara Iberia telah pun berperang bersama di pergunungan Galicia dan Asturias, negara Basque dan Navarre, dengan memperoleh banyak kejayaan untuk kira-kira seratus tahun. Kejatuhan kerajaan Islam Moor di Toledo kepada kerajaan León pada 1085 adalah dianggap satu kemenangan yang besar, namun Reconquista masih mahu diteruskan. Pada masa itu terdapat perpecahan dikalangan amir-amir Islam, dan kebanyakan keluarga orang Kristian berada di negara yang selamat. Mereka (orang kristian) tidak tahu apa-apa kecuali bergaduh, mereka juga tiada sebarang taman mahupun perpustakaan untuk dipertahankan, dan mereka harus mara ke wilayah asing yang dihuni oleh orang 'kafir'. Semua faktor-faktor ini digunakan sebagai alasan berperang dengan orang Islam. Sejarawan Sepanyol melihat Reconquista sebagai acuan penting membentuk sebuah pasukan yang berwatak Castilian, dengan kesedaran "kebaikan tertinggi adalah untuk mati bertarung demi agama Kristian sesuatu negara".
Reconquista adalah contoh paling ketara perang Kristian terhadap penaklukan Islam selain beberapa contoh lain seperti penjelajah seorang Norman, Robert Guiscard, untuk menakluki "toe of Itali," Calabria, pada 1057 dan mempertahankan kawasan yang secara tradisinya wilayah Bizantine, daripada orang Islam di Sicily. Negeri-negeri maritim Pisa, Genoa dan Catalonia semuanya berjuang menentang kubu Islam di Majorca dan Sardinia, membebaskan susur Itali dan Catalonia daripada serangan-serangan Islam. Terdahulu dari itu tanah air Kristian di Syria, Lebanon, Palestin, Mesir, dan sebagainya pernah menjadi taklukan askar-askar Islam. Sejarah berpanjangan yang menyaksikan kejatuhan wilayah-wilayah Kristian ke tangan musuh berlainan agama telah menghasilkan satu dorongan kuat untuk menerima seruan maharaja Byzantine, Alexius I, melancarkan perang agama demi mempertahankan seluruh penganut Kristian, dan mengambil semula tanah-tanah yang telah jatuh ketangan Islam bermula dengan Baitulmuqaddis.
Paus Gregory VII pada mulanya ragu-ragu untuk mengorbankan darah awam bagi perang agama. Keraguan hilang apabila tindakan perang dilihat sebagai keganasan yang bersebab antaranya kerana penyeksaan orang-orang Kristian yang melakukan lawatan suci ke Tanah Suci. Dan pada orang Kristian, yang menentang Arianisme dan fahaman menyeleweng lain, keganasan kepada kaum 'kafir' adalah perkara biasa yang diterima. Santos Augistine daripada Hippo misalnya menunjukkan bahawa penggunaan kekerasan untuk berkhidmat kepada Tuhan di Bandar Raya Tuhan adalah wajar dan bagi seorang penganut Kristian "perang yang adil" dapat meninggikan kedudukan seorang pemimpin yang agresif dan bercita-cita tinggi di Eropah seperti Paus Gregory sendiri. Di utara Rome, satria yang menyusahkan boleh dipergunakan dalam perang. Di selatan Rom, tentera Norman menunjukkan potensi untuk dipergunakan bagi menghadapi orang Arab (di Sicily) dan pihak Byzantine di tanah besar. Menguasai Constantinople juga akan memperkukuhkan kuasa Papal setelah perlaku perpecahan agama Kristian pada tahun 1054.
Di Byzantine, kelemahan maharaja terserlah berikutan kekalahan dalam Pertempuran Manzikert pada 1071, yang menguncupkan Empayarnya di wilayah Asia kepada sebuah rantau di barat Anatolia dan di sekitar Constantinople. Dalam keadaan terdesak, maharaja Byzantine, Alexius I Comnenus, meminta bantuan daripada musuhnya iaitu Paus. Tetapi Paus Gregory pada ketika itu begitu sibuk dengan Kontroversi Istiadat Pengurniaan dan tidak dapat membantu maharaja tersebut dan Perang Salib ini tidak terjadi. Bagi pengganti Gregory yang lebih sederhana iaitu Paus Urban II, Perang Salib akan menyatukan semula seluruh penganut Kristian, menyokong Papal, dan mungkin membawa negara di timur di bawah kawalannya. Rakyat Jerman dan Norman yang tidak puas hati tidak perlu dijadikan sandaran kerana 'jantung' dan 'tulang belakang' perang agama ini boleh diperoleh di kalangan orang Perancis utara.
Selepas Perang Salib Pertama
Perang Salib Pertama melakarkan gelombang keganasan keagamaan seperti pembunuhan beramai-ramai Yahudi, serta layanan ganas terhadap orang-orang Kristian Ortodoks Timur yang ingin berpisah daripada Kristian di barat. Keganasan pada orang-orang Kristian Ortodoks memuncak semasa penggeledahan Constantinople pada 1204, di mana kebanyakan askar-askar salib turut terlibat.
Selepas Acre jatuh buat kali terakhirnya pada 1291, dan selepas penghapusan Occitan Cathars dalam Perang Salib di Albigensian, ideal perjuangan ini semakin surut akibat permainan politik Papal untuk kepentingan dirinya.
Pasukan satria Order of Knights terakhir berada di wilayah Acre adalah Kesatria Darjah Hospitaller. Selepas kejatuhan Acre mereka melarikan diri ke pulau Rhodes, dan dalam abad ke-16 mereka dihalau ke Malta. Pasukan ini akhirnya telah disingkirkan oleh Napoleon pada 1798.
Perang Salib yang utama
Terdapat pelbagai Perang Salib di mana yang besar sebanyak sembilan kali. Perang Salib yang penting dan terbesar berlaku pada abad ke-11 hingga ke-13. Perang Salib bukan sahaja berlaku di tanah orang Islam tetapi juga di Iberia dan Eropah tengah.
Selain itu terdapat beberapa perang Salib kecil-kecilan terhadap fahaman yang dianggap sesat oleh pihak berkuasa Kristian dan musuh-musuh peribadi Paus atau raja-raja berkuasa yang lain. Perang Salib seperti ini telah berterusan ke abad ke-16 hingga Zaman Pembaharuan dan Reformasi apabila iklim politik dan keagamaan Eropah berubah. Berikut ialah satu senarai Perang Salib yang utama.
Perang Salib Pertama (1095-1099)
Perang Salib Pertama terjadi apabila Maharaja Bizantium, Alexius I, meminta tolong dari Paus untuk melindungi empayarnya daripada Turki Seljuk. Pada tahun 1095, semasa Majlis Clermont, Paus Urbanus II menginginkan Baitulmuqaddis jatuh ke genggaman tentera Frank. Alasannya adalah sejak kejatuhan Constantinople ke tangan bangsa Seljuk, bangsa Eropah menghadapi kesulitan menziarah Jerusalem kerana dihalang oleh bangsa Seljuk.
Pihak Vatican mengirim surat kepada raja-raja Eropah meminta bantuan beserta sukarelawan dari rakyat mereka. Vatican juga mula mengumpul sukarelawan perang dan menjanjikan syurga dan penghapusan dosa. Pihak Vatikan juga mengatakan membunuh umat Islam adalah halal dan mereka yang berbuat demikian dijamin masuk syurga.
Para pembesar Eropah mengirimkan mereka sekitar 40,000 orang di bawah pimpinan Raymond dari Toulouse, Behomend dari Sicily, dan Godfrey dari Boullin. Pemimpin perang ini diberi jaminam akan menjadi para pembesar di Kerajaan Suci Jerusalem. Tentera Salib berkumpul di Konstantinopel untuk membantu Rom Timur pimpinan Alexius Comnenus melawan bangsa Seljuk. Maka bermulalah perjalanan yang panjang.
Pada 4 Jun 1097, tentara salib menakluki ibu kota Seljuk menyebabkan tentera diterajui Sultan Qilij Arslan mengalami kekalahan besar-besaran dalam pertempuran Dorylaeum di dataran tinggi Anatolia. Tentera salib meneruskan perjalanan ke Antioch. Kota ini dikepung cukup lama dari Oktober 1097 hingga Jun 1098. Gabenor Antioch, Yaghisian, mengusir kaum Kristian yang terkenal dengan sebutan kaum Ortodoks Timur yang tinggal di dalam kota sejak bertahun-tahun yang lalu. Yaghisian juga memohon pertolongan daripada Syria untuk mengusir tentara salib.
Syria mengirim bantuan dan mereka mengepung tentera salib supaya tidak mendapat bekalan makanan dari luar. Strategi ini berjaya sehingga satria berkuda tentera salib terpaksa memakan kuda mereka dan para tentera pejalan kaki memakan dedaunan untuk terus hidup. Walaupun tentera Islam berjaya memutuskan hubungan dunia luar, tentera Salib masih mampu merebut Antioch. Kekalahan tentera Islam adalah berpunca rasa ketidakpercayaan antara sesama pasukan. Tentera bantuan dari Syria enggan mematuhi perintah gabenor Antioch, Yaghisian, kerana mereka beranggapan panglima dari Syria lebih tinggi daripada gabenor sebuah jajahan dari Syria. Kekalahan mereka juga disebabkan terdapat pengkhianat yang membocorkan rahsia pasukan Islam kepada para pimpinan tentera salib yang menjanjikan hadiah yang besar.
Setelah menguasai Antioch sepenuhnya, tentara salib bergerak menuju ke Ma’araat al-Nu’man dan menakluknya pada 2 Disember 1098. Ma’araat al-Nu’man bukanlah sebuah kota besar seperi Baitulmuqaddis ataupun Damsyik. Kekejaman tentara salib tidak akan terhapus dari memori umat Islam. Didorong oleh kepercayaan bahawa membunuh umat Islam dijamin syurga, tentera salib membunuh ramai umat Islam.
Setelah menambah kekuatan mereka, tentera salib bergerak ke matlamat utama mereka iaitu kota Baitulmuqaddis. Dengan bantuan pasukan tambahan dari Eropah, tentara salib menguasai daerah pesisir pantai Syria dan meluaskan pengaruh mereka di Mediteranian Timur. Pergerakan mereka tidak disekat sehingga Baitulmuqaddis jatuh ke tangan kaum Frank tanpa perlawanan pada hari Jumaat, 5 Julai 1099. Salah seorang pimpinan mereka, Godfrey the Bouillon, diangkat sebagai penguasa Baitulmuqaddis. Perpecahan umat Islam yang terjadi pada masa itu adalah penyebab utama kejatuhan Baitulmuqaddis. Jatuhnya ibu kota ini ke tangan kaum Frank menandakan berakhirnya Perang Salib Pertama.
Perang Salib Kedua (1145-1149)
Setelah kejatuhan Jeruselam ke tangan kaum Frank, mereka melakukan serangan ke daerah sekitar untuk memperluas kekuasaan mereka. Karena faktor geografi, daerah-daerah pantai Syria yang terbentang menghadap ke barat, berhasil dikuasai tentera salib. Tentera salib juga menakluk Tripoli. Jatuhnya Tripoli ke tangan tentera salib menandakan berakhirnya perluasan kaum Frank untuk memperluas Negara Salib. Serangan tentera salib selanjutnya ke atas Aleppo dan Damsyik banyak menemui kegagalan kerana mendapat tentangan keras dari pasukan setempat. Di dua kota inilah semangat jihad umat Islam yang hilang di tahun-tahun sebelumnya akibat perpecahan agama, bangkit kembali.
Para ulama memainkan peranan yang sangat penting disebalik kebangkitan semangat jihad umat Islam. Al-Sulami, seorang ulama sufi dari Masjid Umayyah, Damsyik, adalah ulama yang melopori dakwah bertemakan jihad dari mimbar masjid. Menurut al-Sulami, kekalahan yang diderita umat Islam dari perang melawan tentera salib disebabkan hukuman dari Allah SWT karena umat Islam mengabaikan kewajiban-kewajiban agama, khususnya jihad di jalan Allah. Al-Sulami berpendapat jika umat Islam menjalankan kewajiban-kewajibannya sebagaimana yang telah ditentukan oleh Allah SWT, maka umat Islam akan mencintai agamanya dan akan berjuang sekuat tenaga demi agama. Langkah al-Sulami ini diikuti oleh ramai ulama di Suriah yang banyak melahirkan kelompok mujahidin.
Zengi, penguasa Turki dari Mosul, merupakan pemimpin yang pertama dalam sejarah, setelah ekspansi tentera salib semasa Perang Salib Pertama, yang memimpin para mujahidin Islam. Dengan bantuan seorang ulama, Ibn al-Khasysyab, meraka membawa umat Islam ke arah kemenangan menentang tentera salib dalam Pertempuran Ladang Darah di Balath. Kemenangan ini membawa impak yang besar kepada psikologi umat Islam dan menghapus tanggapan mereka tentang kekuatan tentera salib.
Kemenangan Zengi pada tahun 1144 mengukuhkan rasa percaya diri mereka. Kemampuan pasukan Zengi merebut Edessa sangat berharga kerana Edessa merupakan kota Negara Salib pertama yang berhasil direbut oleh umat Islam. Walaupun dua tahun kemudian Zengi tewas akibat dibunuh, Zengi tetap seorang pahlawan bagi umat Islam yang membakar semangat jihad mereka. Semangat jihad diteruskan oleh Nuruddin, tokoh utama Islam semasa Perang Salib Kedua yang juga putera kepada Zengi.
Kejatuhan Jerusalem (1187)
Nuruddin memimpin Edessa dan Aleppo, daerah kekuasaan yang diwarisi dari ayahnya, dan memperluas daerahnya dengan mengalahkan tentera salib di Inap di bulan Julai 1149. Tahun 1154, Nuruddin telah berhasil menyatukan Syria. Tahun 1163, Amalric naik tahta menjadi pemimpin tentera salib yang baru. Semasa inilah cabaran Nuruddin bermula.
Amalric melihat peluang besar untuk menguasai Mesir dari penguasaan Fatimiyyah yang lemah akibat kematian menteri mereka. Nuruddin, selain memerangi kaum Frank, juga melakukan campur tangan masalah dalaman mereka. Usaha Nuruddin berhasil karena Syawar, menteri Fatimiyyah, memohon pertolongan Nuruddin untuk menggulingkan musuh politiknya, Dirgham, yang menggulingkannya melalui bantuan kaum Frank. Nuruddin mengirim pasukannya di bawah Syirkuh yang merupakan paman kepada Salahuddin Al-Ayubbi untuk mengembalikan kekuasaan Syawar di Kaherah. Pertempuran di Kaherah akhirnya dimenangi dan Syawar menjadi menteri Fatimiyah.
Operasi ketenteraan kedua dibiayai terus oleh Nuruddin dan memperoleh kemenangan kecil pada tahun 1168. Kaum Frank kembali ingin menguasai Kaherah pada tahun yang sama. Ini memaksa Syawar kembali meminta bantuan Nuruddin. Nuruddin kembali memberi kepercayaan kepada Syirkuh untuk memimpin pasukan Islam melawan kaum Frank. Dalam pertempuran ketiga ini, Syirkuh tewas pada tahun 1169 dan digantikan oleh Salahudin. Pasukan Islam memperoleh kemenangan atas kaum Frank.
Salahudin mengusir kaum Frank dari tanah Mesir menjadikan khalifah Fatimiyah menaruh Salahudin untuk memerintah Kaherah. Karier Salahudin semakin naik dengan terpilihnya ia sebagai menteri di bawah khalifah al-Adid. Apabila khalifah al-Adid wafat, Salahudin mengambil langkah penting, iaitu menghancurkan Dinasti Fatimiyah dan mengembalikan Mesir di bawah kekhalifahan Abbasiyah di Baghdad. Operasi ketenteraan Salahudin ini masih di atas nama Nuruddin. Ketaatan Salahudin kepada Nuruddin berakhir pada tahun 1172 karena Salahudin menganggap Nuruddin tidak memimpin umat Islam. Perseteruan bagaimanapun tidak terjadi karena Nuruddin wafat pada tahun 1174. Kematian Nuruddin ini mengelakkan perseteruan anatara Islam. Jika Nuruddin masih hidup, Islam mungkin terpecah menjadi dua, antara pendukung Nuruddin dan Salahudin.
Salahudin mengisytiharkan dirinya sebagai pengganti Nuruddin, walaupun ditentang oleh keluarga Nuruddin. Salahudin menunjukkan kredibilitinya dengan memerangi kelompok-kelompok Islam penentangnya. Dengan jatuhnya Aleppo tahun 1183, Salahudin telah menyatukan Mesir dan Syria dibawah satu komando. Salahudin pun mengalihkan perhatiannya ke musuh utama umat Islam sebenarnya, yaitu tentera salib.
Salahudin dan Raja Baldwin IV, penguasa Jerusalem mengadakan perjanjian damai. Semasa damai ini, kehidupan di Mediterania Timur kembali berjalan normal. Perjanjian antara kedua raja ini retak akibat hasutan Reynald the Chatillon, salah seorang pembesar kaum Frank yang sangat membenci Islam. Tindakan Reyald the Chatillon membuat umat Islam marah. Bahkan di mata umat Islam, Reynald the Chatillon dianggap pembesar kaum Frank terburuk. Tindakan Reynald yang mengundang kemarahan umat Islam adalah seperti keinginan Reynald menghancurkan kota-kota suci umat Islam, Mekkah dan Madinah serta tindakannya menyerang kafilah-kafilah Islam sewaktu perjanjian damai.
Salahudin mengirim pasukan Islam untuk menyerang kaum Frank ke Kerak, tempat Reynald tinggal. Balwin juga mengirim pasukannya ke Kerak setelah mendengar Salahudin hendak menyerang salah satu wilayahnya. Peperangan ini berhenti dengan perjanjian damai dan jaminan Reynald akan dihukum sendiri oleh tangan kaum Frank.
Salahudin, yang telah sembuh, segera menngumpulkan pasukan-pasukan umat Islam untuk berperang melawan tentera salib. Guy juga segera mengumpulkan pasukan untuk menyerang Islam. Berlakulah Perang Hittin, salah satu perang besar dalam sejarah dunia, yang dimenangi pasukan Islam. Guy dan Reynald ditawan dan dihadapkan ke hadapan Salahudin. Reynald dibunuh oleh Salahudin dan Guy diseret Salahudin ke Jerusalem. Pasukan Islam memenangi pertempuran di Arce lima hari selepasnya. Wilayah dari Gaza hingga Jubayl dikuasai Salahudin pada awal September. Pada hari Jumaat, 2 Oktober 1187, Salahudin berjaya menawan Jerusalem. Jatuhnya Jerusalem ke tangan umat Islam adalah puncak kejayaan Salahudin dalam memimpin umat Islam semasa Perang Salib. Merebut Jerusalem dari tangan kaum Frank adalah cita-cita terbesar Salahudin dan Perang Salib Kedua berakhir dengan kemenangan umat Islam.
Perang Salib Ketiga (1187–1192)
Pada tahun 1187, Salahuddin menawan semula Jerusalem. Paus Gregory VIII membuat seruan Perang Salib yang diketuai beberapa pemimpin utama Eropah: Philip II dari Perancis, Richard I dari England dan Frederick I, dan Maharaja Suci Rom. Frederick meningal dunia kerana lemas di Cilicia pada tahun 1190, dan meninggalkan persekutuan yang tidak stabil antara kuasa England dan Perancis. Philip pula pulang pada tahun 1191 setelah tentera salib merampas Acre dari tangan orang Islam. Pasukan tentera salib menuju ke pantai Laut Mediterranean. Mereka menewaskan orang Islam berdekatan Arsuf dan dapat melihat Jerusalem. Bagaimanapun, tentera salib tidak kekal bertapak di kawasan tempatan disebabkan bekalan makanan dan air yang kurang, ini mengakibatkan kejayaan kosong. Richard pulang pada tahun berikutnya setelah menandatangani genjatan senjata dengan Salahuddin. Dalam perjalanan pulang, kapal Richard pecah dan mendarat di Austria. Di Austria, musuhnya, Duke Leopold menangkap dan memberinya kepada anak Frederick, Henry VI. Richard ditahan untuk mendapatkan wang tebusan raja. Pada tahun 1197, Henry sendiri berasa bahawa dia bersedia untuk Perang Salib, tetapi dia mati pada tahun yang sama akibat demam malaria.
Perang Salib Keempat (1202–1204)
Jerusalem kembali ke tangan orang Islam sedekad yang lalu. Perang Salib Keempat dilancarkan oleh Paus Innocent III pada tahun 1202 dengan niat mahu menakluki Tanah Suci menerusi Mesir. Orang Venice yang diketuai Doge Enrico Dandolo, diberi kepercayaan untuk mengemudi perang Salib ini dan menghalakannya, pertama ke sebuah bandar Kristian Zara, kemudian ke Constantinople. Di situ mereka cuba meletakkan seorang buangan Byzantine di atas takhta. Berikutan satu siri salah faham dan ledakan keganasan, bandar tersebut dijajah pada tahun 1204.
Perang Salib Kanak-Kanak
Perang Salib Kanak-Kanak adalah Perang Salib rekaan atau yang disalah ertikan, yang berlaku pada tahun 1212. Ceritanya berkisar mengenai letusan semangat lama popular yang membawa kepada perhimpunan kanak-kanak di Perancis dan Jerman. Paus Innocent III menterjemah perhimpunan ini sebagai celaan dari langit terhadap golongan dewasa mereka yang tidak layak. Tiada seorang pun daripada kanak-kanak itu sampai ke Tanah Suci sebenarnya; samada mereka semua dijual sebagai hamba, menetap di sepanjang laluan ke Jerusalem, atau mati kebuluran semasa dalam perjalanan.
Perang Salib Keenam (1228–1229)
Pada tahun 1228, Maharaja Frederick II belayar dari Brindisi menuju ke Syria walaupun menerima penyingkiran oleh Paus (papal excommunication). Melalui saluran diplomasi dia mencapai kejayaan yang tidak dijangkakan apabila Baitulmaqdis, Nazareth dan Baitul Laham akan diserahkan kepada tentera salib untuk tempoh selama 10 tahun.
right|thumb|270px|Lukisan sebuah manuskrip yang menggambarkan [[Louis IX dari Perancais|Louis IX sedang menyerang Damietta]]
Perang Salib Ketujuh (1248–1254)
Minat pihak Paus yang ditunjukkan oleh Kesatria Templar mengundang konflik dengan Mesir pada tahun 1243, dalam tahun berikutnya sebuah pasukan tentera Khwarezmi yang dipanggil oleh Mesir menyerbu ke Baitul Maqdis. Walaupun ini tidak menimbulkan sebarang kekejutan meluas di Eropah sebagaimana berlakunya kejatuhan Baitul Maqdis pada tahun 1187, Louis IX mengatur Perang Salib menentang Mesir dari tahun 1248 hingga 1254, dia bertolak dari pelabuhan Aigues-Mortes yang baru dibina di selatan Perancis. Ia adalah satu kegagalan dan Louis menghabiskan hidupnya di istana kerajaan tentera salib di Acre. Di tengah-tengah perang Salib ini, berlaku Perang Salib Pengembala Biri-Biri pertama pada tahun 1251.
Perang Salib Kelapan 1270
Perang Salib Kelapan dicetuskan oleh Louis IX pada tahun 1270, sekali lagi belayar dari Aigues-Mortes, bertujuan pada mulanya untuk menolong saki-baki negeri-negeri tentera Salib di Syria. Bagaimana pun, perang Salib ini dihalakan ke Tunis. Di situ Louis menghabiskan sisa hayatnya selama hanya dua bulan sebelum meninggal dunia. Perang Salib Kelapan kadang-kala dikira sebagai Perang Salib Ketujuh, jika Perang Salib Kelima dan Keenam dikira sebagai satu Perang Salib tunggal. Perang Salib Kesembilan juga kadang-kala dikira sebagai sebahagian daripada Perang Salib Kelapan.
Perang Salib Kesembilan (1271–1272)
Raja Edward I dari England menjalankan satu lagi ekspedisi pada tahun 1271, setelah menemani Louis dalam Perang Salib Kelapan. Dia hanya mencapai sedikit kejayaan di Syria dan menarik diri berikutan satu gencatan senjata pada tahun berikutnya. Dengan kejatuhan Antioch (1268), Tripoli (1289) dan Acre (1291), kesan-kesan terakhir pemerintahan Kristian di Syria lenyap.
Perang Salib di Baltik dan Eropah Tengah
thumb|275px|Kesatria Teutonik dalam [[Pskov pada tahun 1240, petikan daripada Alexander Nevsky arahan Sergei Eisenstein (1938).]]